62015TJ0156_INF
Üldkohtu (neljas koda) 12. märtsi 2019. aasta otsus – Prantsusmaa vs. komisjon
(kohtuasi T‑156/15)
EAGF ja EAFRD – Rahastamisest välja jäetud kulud – Kulud, mida tegi Prantsusmaa – Pindalatoetused – Menetluslikud tagatised – Määrus (EÜ) nr 885/2006 – Mõiste „püsirohumaa“ – Määrus (EÜ) nr 1120/2009 – Rohumaade eeskirjavastase määratlemise alusel moodustatud riiklik kontrollisüsteem – Kõikide kulutuste väljajätmine – Proportsionaalsus – Maaelu kuusnurkse arengu abikava – Maaelu arengu toetusmeetmed – Ebasoodsate looduslike tingimustega piirkonnad – Määrus (EÜ) nr 1975/2006 – Määrus (EL) nr 65/2011 – Kindla määraga finantskorrektsioon – Kohapealsed kontrollid – Loomkoormuse kriteerium – Loomade loendamine – Suhkrutööstuse ümberkorraldamise ajutine kava – Määrus (EÜ) nr 320/2006 – Määrus (EÜ) nr 968/2006 – Ümberkorraldusabi andmise tingimused – Mõiste „tootmisrajatis“ – Hinnangu andmine tornhoidlate kasutamisele abitaotluse esitamise kuupäeval – Mõiste „täielik demonteerimine“ – Proportsionaalsus – Võrdne kohtlemine – Dokumendi VI/5330/97 lisa 2
1.
Põllumajandus – Rahastamine EAGF-i ja EAFRD poolt – Raamatupidamisarvestuse kontrollimine ja heakskiitmine – Lõplik keeldumine katta teatavaid kulusid – Eelneva võistleva menetluse vajalikkus – Komisjoni teade kontrolli tulemuste kohta – Kohustus teha täpselt kindlaks asjaomasele liikmesriigile süüks pandud rikkumised – Ulatus
(Nõukogu määrus nr 1290/2005, artikkel 31; komisjoni määrus nr 885/2006, artikli 11 lõige 1)
(vt punktid 92–96, 108 ja 123)
2.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Hageja nõuete üheselt mõistetav sõnastus
(Euroopa Kohtu põhikiri, artiklid 21 ja 53; Üldkohtu kodukord, artikkel 76)
(vt punkt 144)
3.
Põllumajandus – EAFRD kaudu rahastamine – Toetuste ja lisatasude maksmine – Liikmesriikide kohustus korraldada haldus- ja kohapealse kontrolli tõhus süsteem – Loomade loendamise nõue – Loomkoormuse tingimus – Arvutusmeetod – Selle tingimuse kontrollimine loomade identifitseerimise kontrollide või loomakasvatuse toetuse kontrollide käigus – Lubatavus – Tingimused
(Komisjoni määrus nr 1975/2006, artikli 5 lõige 2, artikkel 12, artikli 14 lõige 2 ja artikli 15 lõige 3; komisjoni määrus nr 65/2011, artikli 4 lõige 4, artikkel 12 ja artikli 14 lõige 2)
(vt punktid 159, 161, 164, 165, 168, 174, 176, 178, 180 ja 188)
4.
Põllumajandus – Ühine turukorraldus – Suhkur – Suhkrutööstuse ümberkorraldamise ajutine kava – Ümberkorraldusabi – Mõiste „tootmisrajatised“ – Abisaaja suhkru ladustamiseks ette nähtud tornhoidlad – Hõlmatus – Ka muuks otstarbeks kasutatavad tornhoidlad – Mõju puudumine – Üksnes kvoodi alusel toodetud, teiste tootjate poolt ladustatud või neilt ostetud suhkru ladustamiseks kasutatavad tornhoidlad –Üksnes turunduslikul eesmärgil suhkru pakendamiseks või pakkimiseks kasutatavad tornhoidlad – Välistamine
(Nõukogu määrus nr 320/2006, artiklid 3 ja 4; komisjoni määrus nr 968/2006, artikkel 4)
(vt punktid 200 ja 201)
5.
Põllumajandus – Ühine turukorraldus – Suhkur – Suhkrutööstuse ümberkorraldamise ajutine kava – Ümberkorraldusabi – Andmise tingimused – Tootmisrajatiste demonteerimine – Täielik või osaline demonteerimine – Mõisted – Valik, mis tuleb teha abitaotluse esitamise kuupäevaks – Kohustus teha selleks kuupäevaks kindlaks kõik demonteeritavad tootmisseadmed
(Nõukogu määrus nr 320/2006, artikli 3 lõiked 1, 4 ja 5 ning artikli 4 lõiked 2 ja 3; komisjoni määrus nr 968/2006, artikli 4 lõike 1 punkt b ja lõige 2 ning artikli 9 lõike 2 punktid a ja c)
(vt punktid 206–218, 222, 227–229, 244, 245, 255 ja 256)
6.
Põllumajandus – Ühine turukorraldus – Suhkur – Suhkrutööstuse ümberkorraldamise ajutine kava – Ümberkorraldusabi – Mõiste „tootmisrajatised“ – Nimetatud rajatiste demonteerimine – Silohoidlate allesjätmisega täieliku demonteerimise toetust saanud põllumajandustootjatele antud abi suhtes 25% finantskorrektsiooni kohaldamine – Proportsionaalsuse ja võrdse kohtlemise põhimõtete rikkumine – Puudumine
(Nõukogu määrus nr 320/2006, artiklid 3 ja 4; komisjoni määrus nr 968/2006, artikkel 4)
(vt punktid 263–265, 273 ja 274)
Ese
ELTL artikli 263 alusel esitatud nõue tühistada osaliselt komisjoni 16. jaanuari 2015. aasta rakendusotsus (EL) 2015/103, mille kohaselt Euroopa Liidu rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2015, L 16, lk 33).
Resolutsioon
1.
Tühistada komisjoni 16. jaanuari 2015. aasta rakendusotsus (EL) 2015/103, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, kuivõrd sellega jäetakse Euroopa Liidu rahastamisest välja kõik Prantsuse Vabariigi kulutused Ülem-Korsikas pindalaga seotud esimese samba otsetoetuste näol toetusaastate 2011 ja 2012 eest.
2.
Jätta hagi ülejäänud osas rahuldamata.
3.
Jätta Euroopa Komisjoni ja Prantsuse Vabariigi kohtukulud nende endi kanda.
4.
Jätta Itaalia Vabariigi ja Ungari kohtukulud nende endi kanda.